
ประกาศองค์การบริหารส่วนตำบลเคียนซา
เรื่อง   การรับขึ้นทะเบียนคนพิการ   เพื่อดำเนินการตามโครงการจัดสวัสดิการเบี้ยความพิการ             
 ประจำปีงบประมาณ   พ.ศ.   2560
*************
                        ตามที่กระทรวงมหาดไทยได้ประกาศใช้ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น   พ.ศ.   2553   เพื่อใช้ในการดำเนินงานการจ่ายเงินเบี้ยความพิการขององค์กรปกครองส่วนท้องถิ่น   ซึ่งข้อ   7   แห่งระเบียบดังกล่าว   กำหนดเดือน   พฤศจิกายน   ของทุกปี   ให้คนพิการรายใหม่ที่ยังไม่เคยลงทะเบียน   และยื่นคำขอรับเงินเบี้ยความพิการในปีงบประมาณถัดไปด้วยตนเอง   ต่อองค์ปกครองส่วนท้องถิ่นที่ตนมีภูมิลำเนา
                        เพื่อให้การดำเนินการตามนโยบายดังกล่าว   เป็นไปด้วยความถูกต้อง   เรียบร้อย   องค์การบริหารส่วนตำบลเคียนซา   จึงขอประกาศให้ผู้พิการรายใหม่ที่ยังไม่เคยลงทะเบียน   ที่มีคุณสมบัติตามหลักเกณฑ์ต่อไปนี้   และมีความประสงค์จะขอรับเงินเบี้ยความพิการ   ไปติดต่อยื่นคำร้องขอขึ้นทะเบียน   ตามวัน   เวลา   และสถานที่   ที่องค์การบริหารส่วนตำบลเคียนซาได้ประกาศกำหนด   โดยผู้พิการที่จะมีสิทธิได้รับเงินเบี้ยความพิการ   จะต้องมีคุณสมบัติและดำเนินการดังต่อไปนี้ 
1.  คุณสมบัติของผู้มีสิทธิได้รับเงินเบี้ยความพิการ
     ผู้มีคุณสมบัติได้รับเงินเบี้ยความพิการ   ต้องเป็นผู้มีคุณสมบัติ   ดังต่อไปนี้
     1.1  มีสัญชาติไทย
     1.2  มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน

     1.3  มีบัตรประจำตัวคนพิการ                                                                                                                                    
2.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยความพิการ
      ให้คนพิการที่มีความประสงค์ขอรับเบี้ยความพิการ   ดำเนินการดังนี้
      2.1  คนพิการที่มีคุณสมบัติตามที่กำหนดต้องมายื่นคำขอรับเงินสวัสดิการเบี้ยความพิการต่อองค์การบริหารส่วนตำบลเคียนซา   โดยให้ผู้พิการที่มีบัตรประจำตัวคนพิการรายใหม่   ที่ยังไม่เคยลงทะเบียนคนพิการมาก่อน
      2.2  ในกรณีที่คนพิการไม่สามารถยื่นคำขอได้เนื่องจากเป็นผู้เยาว์   คนเสมือนไร้ความสามารถ    หรือไร้ความสามารถ   หรือในกรณีที่คนพิการมีสภาพความพิการถึงขั้นไม่สามารถยื่นคำขอรับเบี้ยความพิการได้ด้วย
ตนเองได้   ให้บิดา   มารดา   บุตร   สามี   ภรรยา   ญาติ   พี่น้อง   หรือบุคคลอื่นใด   ที่รับดูแลอุปการะคนพิการ   ยื่นคำขอนั้นแทนก็ได้  แต่ต้องนำหลักฐานของคนพิการ  มาแสดงต่อองค์การบริหารส่วนตำบลเคียนซา ด้วย

       2.3  ให้คนพิการที่มีคุณสมบัติดังกล่าวข้างต้น    ยื่นคำขอรับเงินสวัสดิการเบี้ยความพิการ   ตามแบบคำขอที่กำหนด   ( แบบคำขอขึ้นทะเบียนคนพิการ )   ต่อ   องค์การบริหารส่วนตำบลเคียนซา   ระหว่างวันที่        1 – 30   พฤศจิกายน   2558  โดยไม่เว้นวันหยุดราชการ   ณ   ที่ทำการองค์การบริหารส่วนตำบลเคียนซา   กำหนดพร้อมหลักฐาน  ดังต่อไปนี้
               1)  บัตรประจำตัวคนพิการ   พร้อมสำเนา 
               2)  ทะเบียนบ้าน   พร้อมสำเนา
3)  สมุดเงินฝากธนาคาร................/๒
-๒-

               3)  สมุดเงินฝากธนาคารเพื่อการเกษตรและสหกรณ์การเกษตร   ( ธ.ก.ส. )   พร้อมสำเนา  สำหรับในกรณีที่ผู้ขอรับเงินเบี้ยความพิการประสงค์ขอรับเงินเบี้ยยังชีพผ่านธนาคาร   และในกรณีมีความจำเป็นที่ไม่สามารถลงทะเบียนได้   ให้ผู้พิการมอบอำนาจเป็นลายลักษณ์อักษร   ให้ผู้อื่นยื่นคำขอรับเบี้ยความพิการแทน   พร้อมสำเนาบัตรประชาชนและสำเนาทะเบียนบ้านของผู้รับมอบอำนาจ
                        จึงประกาศมาเพื่อทราบโดยทั่วกัน
ประกาศ   ณ   วันที่          เดือน   ตุลาคม   พ.ศ.   2558
            



(  ลงชื่อ  )
 
                                                               (  นายพัฒนศักดิ์   วงศ์เจริญ  )

